Държавен вестник, бр. 57, 2009 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  57
писване на договора заменителят представя
актуално удостоверение от службата по впис-
ванията по местонахождението на собствения
му имот, че той не е обременен с тежести.
Г л а в а  ч е т в ъ р т а
ОСОБЕН РЕД ЗА РАЗПОРЕЖДАНЕ С
ЖИЛИЩА, АТЕЛИЕТА И ГАРАЖИ ОТ
ЖИЛИЩНИЯ ФОНД НА МИНИСТЕР-
СТВОТО НА ОТБРАНАТА
Чл. 13. По реда на тази глава се извършва
продажба на жилища, ателиета и гаражи от
жилищния фонд на Министерството на отбра-
ната, които се нуждаят от извършване на осно-
вен ремонт, които се намират в населени места,
в които няма структури на Министерството на
отбраната или които са с отпаднала необходи-
мост за Министерството на отбраната.
Чл. 14. Решението за продажба на жилища,
ателиета и гаражи от жилищния фонд на Ми-
нистерството на отбраната по чл. 13 се взема от
министъра на отбраната по предложение на
Изпълнителна агенция “Социални дейности на
Министерството на отбраната”.
Чл. 15. (1) Продажбата на имотите по тази
глава се извършва при спазване на следната
последователност на лицата, които могат да
кандидатстват за закупуване:
1. заварени наематели/ползватели;
2. военнослужещи и цивилни служители от
структурите на Министерството на отбраната
по чл. 77, ал. 2 от Закона за отбраната и въоръ-
жените сили на Република България, които
отговарят на условията на  чл. 5;
3. лица, чиито правоотношения за изпълне-
ние на военна служба са прекратени на основа-
ние чл. 162, т. 1, 2 и 3, чл. 164 и 169 от Закона за
отбраната и въоръжените сили на Република
България, чл. 128, т. 1—4,  чл. 128б и 129 от
отменения Закон за отбраната и въоръжените
сили на Република България (обн., ДВ, бр. 112
от 1995 г.; отм., бр. 35 от 2009 г.) и  чл. 18, букви
“а”—“д” от отменения Закон за всеобщата во-
енна служба в Народна република България
(обн., Изв., бр. 13 от 1958 г.; отм., ДВ, бр. 112 от
1995 г.) и отговарят на условията на чл. 5;
4. преживелият съпруг (съпруга) и децата на
военнослужещ, загинал при или по повод из-
пълнение на военната служба, ако отговарят на
условията на чл. 5 и ако военнослужещият не е
ползвал правото си за покупка или замяна на
имот от жилищния фонд на Министерството на
отбраната;
5. военнослужещи и цивилни служители от
структурите на Министерството на отбраната
по чл. 77, ал. 2 от Закона за отбраната и въоръ-
жените сили на Република България, които не
отговарят на условията на чл. 5;
6. лица по т. 3 и 4, които не отговарят на
условията на чл. 5.
(2) Класирането на лицата по ал. 1 се извър-
шва според продължителността на прослуже-
ното им време в Министерството на отбраната,
с изключение на лицата по ал. 1, т. 1. Прослу-
женото време на военнослужещите и на осво-
бодените от военна служба по ал. 1 се определя
по реда на чл. 4, ал. 2.
(3) Жилищата, ателиетата и гаражите по тази
глава се продават по цени, определени по реда
на чл. 7.
Чл. 16. (1) Решението на министъра на от-
браната по чл. 14 се публикува във вестник “Бъл-
гарска армия”, в един централен и в един мес-
тен ежедневник и на интернет страницата на
Изпълнителна агенция “Социални дейности на
Министерството на отбраната”.
(2) Решението по ал. 1 съдържа описание на
имота, цената, критериите за класиране на кан-
дидатите и срока за подаване на заявления за
закупуване.
(3) Продажбата се организира от Изпълни-
телна агенция “Социални дейности на Минис-
терството на отбраната” при условията и по реда
на глава втора.
(4) В едномесечен срок от връчване на изда-
дената от министъра на отбраната заповед за
продажба купувачът внася дължимите суми.
(5) Договорът за продажба се изготвя в 5
екземпляра и се подписва от купувача и от
министъра на отбраната и влиза в сила от дата-
та на сключването му.
Чл. 17. (1) Три от подписаните екземпляри
от договора за продажба се вписват от купувача
за негова сметка в службата по вписванията по
местонахождението на имота.
(2) Един екземпляр от вписаните договори
се представя в съответната териториална ди-
рекция на Изпълнителна агенция “Социални
дейности на Министерството на отбраната”,
където се съхранява. Изпълнителната аген-
ция изпраща заверено копие от вписания до-
говор в Министерството на отбраната за от-
белязване на извършената промяна в актови-
те книги.
(3) Изпълнителна агенция “Социални дей-
ности на Министерството на отбраната” уведо-
мява областния управител по местонахождени-
ето на имота за отписване на имота от актовите
книги за държавна собственост.
Чл. 18. Когато за жилищата, ателиетата и
гаражите по тази глава не постъпят молби за
закупуване от лицата по чл. 15, ал. 1, минис-
търът на отбраната може да ги предлага съв-
местно с министъра на регионалното разви-
тие и благоустройството на Министерския
съвет за безвъзмездно предоставяне на други
ведомства, общини или юридически лица на
бюджетна издръжка по реда на Закона за
държавната собственост и правилника за не-
говото прилагане.